**Hironobu Sakaguchi** (坂口 博信, *Sakaguchi Hironobu*) (født 25. november 1962) er en japansk spilldesigner, -regissør og -produsent. Han er mest kjent som skaperen av *Final Fantasy*-serien.

Oppvekst
--------

Sakaguchi gikk på Mito Senior High School. Han studerte deretter elektrisitet ved Yokohama National University, men han sluttet på skolen i 1983 sammen med Hiromichi Tanaka.

Square Co. Ltd.
----------------

Etter at han forlot universitetet, grunnla Sakaguchi Square Co. Ltd. (nå kjent som Square Enix) sammen med Masafumi Miyamoto i september 1983. Selskapet var en nystartet avdeling av Denyūsha Electric Company. Han fikk deretter jobben som direktør for planlegging og utvikling. De første spillene Square ga ut var ingen suksess. Sakaguchi bestemte seg derfor å lage et siste spill før han trakk seg fra bransjen. Han kalte det derfor *Final Fantasy*. Spillet ble utgitt i Japan for Famicom (kjent internasjonalt som Nintendo Entertainment System) 18. desember 1987. Spillet ble en stor suksess og han bestemte seg for å bli i Square. Han fortsatte å lage oppfølgere og etter *Final Fantasy IV* i 1991 for Super Famicom (Super Nintendo Entertainment System) fikk han jobben som executive visepresident. Etter *Final Fantasy VI* (2. april 1994) hadde han mindre direkte innflytelse på spillene i serien. Året etter ble han president i datterselskapet Square USA, Inc. Han jobbet deretter som produksjonsleder for serien så vel som andre spill fra Square, som *Vagrant Story*, *Parasite Eve* og *Kingdom Hearts*.

Sakaguchi tok spranget fra spill til film med spillefilmen *Final Fantasy: The Spirits Within*. Filmen tapte over $120 millioner og førte til nedleggelsen av Square Pictures.

Han sluttet frivillig i jobben som executive visepresident hos Square. I 2001 grunnla han Mistwalker med finansiell støtte fra Microsoft Game Studios. Dette reduserte Squares kapital og selskapet fusjonerte derfor med rivalen Enix i 2003 og ble til Square Enix.

Priser
------

I 2000 ble Sakaguchi den tredje personen som fikk en plass i Academy of Interactive Arts and Sciences' Hall of Fame.

Mistwalker
----------

I 2004 begynte Mistwalker sin produksjon og i februar 2005 ble det kunngjort at de jobbet med Microsoft Game Studios for å lage et rollespill til Xbox 360. Selskapet er dog fremdeles uavhengig med hensyn på konsolleksklusivitet. Bortsett fra *Blue Dragon* og *Lost Odyssey* for Xbox 360, produserer Sakaguchi også *ASH: Archaic Sealed Heat* for Nintendo DS.

Spill
-----

Sakaguchi har blitt kreditert på følgende spill:

* *ASH: Archaic Sealed Heat*
* *Cry On*
* *Lost Odyssey* (2007)
* *Blue Dragon* (2006)
* *Final Fantasy XII* (2006)
* *Kingdom Hearts II* (2005)
* *Final Fantasy VII Advent Children* (2004) (dataanimert film)
* *Final Fantasy Tactics Advance* (2003)
* *Final Fantasy X-2* (2003)
* *Final Fantasy XI* (2002)
* *Final Fantasy Origins* (2002)
* *Kingdom Hearts* (2002)
* *Driving Emotion Type-S* (2001)
* *Final Fantasy Chronicles* (2001)
* *Final Fantasy X* (2001)
* *The Bouncer* (2000)
* *Final Fantasy IX* (2000)
* *Vagrant Story* (2000)
* *Chocobo Racing* (1999)
* *Chrono Cross* (1999)
* *Final Fantasy Anthology* (1999)
* *Final Fantasy VIII* (1999)
* *Front Mission 3* (1999)
* *Parasite Eve II* (1999)
* *Saga Frontier 2* (1999)
* *Brave Fencer Musashi* (1998)
* *Bushido Blade 2* (1998)
* *Chocobo's Dungeon 2* (1998)
* *Ehrgeiz* (1998)
* *Parasite Eve* (1998)
* *Xenogears* (1998)
* *Bushido Blade* (1997)
* *Einhänder* (1997)
* *Final Fantasy Tactics* (1997)
* *Final Fantasy VII* (1997)
* *Bahamut Lagoon* (1996)
* *Super Mario RPG: Legend of the Seven Stars* (1996)
* *Tobal No. 1* (1996)
* *Chrono Trigger* (1995)
* *Seiken Densetsu 3* (1995)
* *Final Fantasy VI* (1994)
* *Final Fantasy V* (1992)
* *Final Fantasy IV* (1991)
* *Final Fantasy III* (1990)
* *Final Fantasy II* (1988)
* *Final Fantasy* (1987)
* *Rad Racer* (1987)

Referanser
----------

1. ↑   Store norske leksikon, Store norske leksikon-ID Hironobu\_Sakaguchi[Hentet fra Wikidata]
2. ↑   www.gamechoiceawards.com[Hentet fra Wikidata]

Eksterne lenker
---------------

* (en) Hironobu Sakaguchi – kategori av bilder, video eller lyd på Commons Rediger på Wikidata
* (en) Hironobu Sakaguchi på Internet Movie Database Rediger på Wikidata

* (da) Hironobu Sakaguchi på Filmdatabasen Rediger på Wikidata

* (da) Hironobu Sakaguchi på Scope Rediger på Wikidata

* (fr) Hironobu Sakaguchi på Allociné Rediger på Wikidata

* (en) Hironobu Sakaguchi på AllMovie Rediger på Wikidata

* (en) Hironobu Sakaguchi hos Rotten Tomatoes Rediger på Wikidata

* (en) Hironobu Sakaguchi hos The Movie Database Rediger på Wikidata
* (en) Hironobu Sakaguchi på Discogs Rediger på Wikidata

* (en) Hironobu Sakaguchi på MusicBrainz Rediger på Wikidata
* (en) Hironobu Sakaguci hos MobyGames
* (en) Square-haven.com Arkivert 22. juni 2007 hos Wayback Machine. – profil, intervju og bilder

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** CiNii **·** MusicBrainz **·** Discogs
 |

Portal: Videospill